als_Latn dik_Latn azb_Arab
Home » Ekskluzive »
Thaçi: Kam besim në zgjedhjet fer
Kryeministri i Kosovës, Hashim Thaçi, ka votuar sot në qendrën e votimit në shkollën fillore “Faik Konica” në Prishtinë.
Pas kryerjes së obligimit qytetar në raundin e dytë të votimit për zgjedhjen e kryetarit të komunës së Prishtinës, Thaçi dha mesazhin për gjithë qytetarët e Kosovës për këtë proces shumë të rëndësishëm për Kosovën, që të dalin dhe të kryejnë obligimin e tyre qytetar.
“Sot është një moment ku çdo qytetar i Kosovës ka obligim për të kryer, përballë këtij procesi demokratik, procesit të zgjedhjeve për mandatin e ardhshëm katërvjeçar të pushteteve lokale. Sot jam këtu si qytetar i Kosovës, si qytetar i Prishtinës, të kryej obligimin tim qytetar të participimit në këtë proces” tha Thaçi.
“Kam besim të plotë se zgjedhjet do të jenë fer, të lira, transparente, zgjedhje që do të dërgojnë mesazhin më të mirë për Kosovën e re, për Kosovën evropiane, për një të ardhme edhe më të sigurt dhe më të mirë, për gjithë qytetarët e Kosovës”- u shpreh kryeministri./
eng_Latn als_Latn als_Latn als_Latn als_Latn als_Latn